אברהם פאס

אברהם פאס קרוס (בספרדית: Abraham Paz Cruz; נולד ב-29 ביוני 1979) הוא כדורגלן עבר ספרדי אשר שיחק בעמדת הבלם. פאס החל את הקריירה המקצוענית שלו בקבוצת המילואים של קדיס. ב-1999 עבר לקבוצה הבכירה של העיר, והושאל לעונה לקבוצת פורטואנסה ששיחקה בליגה השלישית. משנת 2000 החל פאס לשחק עם קדיס באופן קבוע, ובסוף עונת 2002/2003 הצליח לעלות איתה לליגה השנייה. כעבור שנתיים הקבוצה זכתה באליפות הליגה השנייה, ועלתה לליגה הראשונה. בעונתו הראשונה בקריירה בליגה הבכירה (2005/2006) ערך פאס 22 הופעות ליגה וכבש שער אחד, אך הקבוצה סיימה במקום ה-19 וחזרה לליגה השנייה כעבור שנה. במחזור האחרון של עונת 2007/2008 יצאה קדיס למשחק חוץ נגד הרקולס, כשניצחון במשחק היה מבטיח את הישארותה בליגה השנייה. במצב של שוויון 1-1 נשרקה לטובת קדיס בעיטת עונשין מ-11 מטר בדקה ה-90. פאס ניגש לבעוט את הפנדל, אך החמיץ, וקדיס ירדה לליגה השלישית. תקופה לאחר מכן הודה פאס כי בעקבות ההחמצה הזו הוא "לא יצא מהבית במשך חודש". בסך הכל ערך פאס 218 הופעות ליגה במדי קדיס, וכבש 31 שערים במשך שמונה שנים בקבוצה. לאחר הירידה עם קדיס לליגה הספרדית השלישית, חתם פאס בקיץ 2008 בהרקולס. בעונת 2009/2010 הופיע 30 פעמים בליגה, כבש שני שערים, וסייע לקבוצה לסיים במקום השני ולחזור לליגה הראשונה לאחר 13 שנים. בעונתו השנייה בקריירה בליגה הספרדית הבכירה (2010/2011) היה שותף לניצחון החוץ של הרקולס על ברצלונה ב-12 בספטמבר 2010. ב-12 בדצמבר, במסגרת המחזור ה-15, כבש פאס את אחד השערים לזכות הרקולס בניצחון הביתי 1-4 על מאלגה. בסיום העונה הרקולס חזרה לליגה השנייה. בעונת 2011/2012 עבר פאס לשחק במועדון הכדורגל של קרטחנה מהליגה השנייה, וירד איתה בסיום העונה לליגה הספרדית השלישית. בעונת 2012/2013 שיחק בקבוצת סבאדל מהליגה השנייה. ב-18 ביולי 2013, בגיל 34, עזב פאס לראשונה את ספרד וחתם בבני סכנין. שבוע לאחר מכן, התפרסם תחקיר בעיתון הספרדי "מארקה" בו הועלה החשד כי פאס היה מעורב במכירת שני משחקים, כששיחק עונה לפני כן בסבדל. במסגרת התחקיר נחשפה סדרת שיחות טלפון בין פאס לחבריו לשעבר בהרקולס, שבהם נשמע פאס מתווך לכאורה במכירת המשחקים. פאס הכחיש כל קשר לפרשה, וטען כי מדובר על שמועות לא נכונות, ובני סכנין החליטה להשאירו. ב-15 במרץ 2014 כבש פאס את שער הבכורה שלו בסכנין בניצחון 0-1 על בית"ר ירושלים. פאס עזר לסכנין לסיים את עונת 2013/2014 במקום השישי בליגת העל. ב-18 באוקטובר 2014, במסגרת המחזור הרביעי של עונת 2014/2015, כבש פאס את שערו השני בסכנין בתיקו 1-1 עם הפועל תל אביב. ב-3 בפברואר 2015 הושאל פאס למכבי חיפה וחזר לשחק תחת המאמן מרקו בלבול שהביא אותו לבני סכנין. ב-7 בפברואר ערך את הופעת הבכורה שלו בקבוצה, כשפתח בהרכב במשחק הליגה שהסתיים בתיקו 0-0 עם הפועל עכו. בתום העונה חזר פאס לסכנין במדיה שיחק עד שנת 2018. בתחילת 2019 עבר לקבוצת סנט. ג'וזף מליגת העל של גיברלטר. מדיה וקבצים בנושא אברהם פאס בוויקישיתוף אברהם פאס, באתר ההתאחדות לכדורגל בישראל אברהם פאס, באתר Transfermarkt אברהם פאס, באתר Soccerway אברהם פאס, באתר BDFutbol אברהם פאס, באתר FootballDatabase.eu פרופיל המאמן, באתר Transfermarkt משה בוקר, אברהם פאס, המבוגר האחראי, באתר הארץ, 12 במרץ 2015 דורון בן דור, ‏יותר טוב מרומן פץ: פאס שינה את מכבי חיפה, באתר ONE‏, 14 במרץ 2015 עמית גולדשטיין, שלמה וייס‏, תחנה אחרונה: האם מכבי חיפה יכולה לבנות על אברהם פאס גם להמשך?, באתר וואלה, 14 במרץ 2015 El Hércules ficha a Abraham Paz, באתר laverdad.es‏, 18 ביולי 2008 (בספרדית) אלי שווידלר, ליגה ספרדית: הרקולס הדהימה את ברצלונה בקאמפ נואו, באתר הארץ, 12 בספטמבר 2010 ספרד: ברצלונה ניצחה את ריאל סוסיאדד 0:5, באתר וואלה, 12 בדצמבר 2010 ספרד: 2:2 לוולנסיה, 0:0 לוויאריאל, הרקולס ירדה, באתר ynet, 12 במאי 2011 שלמה וייס‏, בני סכנין: אברהם פאס חתם לעונה אחת, באתר וואלה, 18 ביולי 2013 Abraham Paz es acusado de 'venderse' en dos partidos, באתר "מארקה", 26 ביולי 2013 (בספרדית) דורון בן דור, ‏יותר טוב מרומן פץ: פאס שינה את מכבי חיפה, באתר ONE‏, 14 במרץ 2015 תומר לוי, ‏במארקה טוענים: "הבלם של סכנין מכר משחקים בספרד", באתר ערוץ הספורט, 26 ביולי 2013 שלמה וייס‏, בני סכנין: האם אברהם פאס מכר משחקים בספרד?, באתר וואלה, 26 ביולי 2013 ליגת העל: 0:1 לבני סכנין על בית"ר ירושלים, באתר וואלה, 15 במרץ 2014 אורי דוד, דרמה בסכנין: שער שיוויון להפועל ת"א בדקה ה-93 (1:1), באתר ynet, 18 באוקטובר 2014 משה בוקר, סגירת חלון ההעברות: אברהם פאס למכבי חיפה, שמעון אבוחצירא בקרית שמונה, באתר הארץ, 3 בפברואר 2015 איתן גליקמן, אז מה השתנה? 0:0 למכבי חיפה מול עכו, באתר ynet, 7 בפברואר 2015